stanford-oval/wikipedia huggingface dataset:
קד"ם - ילדים ונוער
פעילות

העמותה מפעילה תהליכי קד"ם (קבוצות דיון משפחתיות) אשר במסגרתם נפגשים בני נוער הנמצאים במצב של סיכון או משבר (כגון עבריינות) יחד עם בני משפחותיהם ותומכים, נפגע העבירה ותומכיו – אם רלוונטי, ואנשי מקצוע. את הדיון מכין ומנחה מתאם שהוכשר על ידי העמותה. מטרת התהליך היא לגבש תוכנית לתיקון ופתרון המשבר או הסיכון באופן מיטבי, תוך הסכמה ושיתוף פעולה.
כאשר יש צד של נפגע בתהליך, זהו תהליך צדק מאחה, שמטרתו העיקרית היא לתקן את הפגיעה שנגרמה בין הנער הפוגע לנפגע. תהליך כזה עשוי להיות חלופה להליך הפלילי או להשתלב עם הליך פלילי שמתנהל בבית המשפט.
שודדי הקאריביים: נקמתו של סלזאר

| --- | --- |

כרזת הסרט הרשמית
 מבוסס על:  שודדי הקאריביים (סדרת סרטים) של וולט דיסני ועפ"י דמויות של טד אליוט, טרי רוסיו, סטיוארט ביטי וג'יי וולפרט
 בימוי:  יואקים רונינג, אספן סנדברג 
 הופק בידי:  ג'רי ברוקהיימר 
 תסריט:  ג'ף נתנזון 
 עריכה:  ג'ואל קוקס גארי רוש
 שחקנים ראשיים:  ג'וני דפ  ג'פרי ראש קווין מקנלי ברנטון ת'ווייטס קאיה סקודלריו חוויאר בארדם
 מוזיקה:  ג'ף זאנלי
 צילום:  פול קמרון 
 מדינה:  ארצות הברית 
 חברת הפקה:  חברת וולט דיסני   סרטי ג'רי ברוקהיימר
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 26 במאי 2017 ישראל25 במאי 2017
 משך הקרנה:  129 דק' 
 שפת הסרט:  אנגלית 
 סוגה:  סרט חיפוש מטמון, סרט שודדי ים, סרט סייפים נועזים, סרט פנטזיה, סרט קומדיה 
 מקום התרחשות:  לונדון 
 תקציב:  230 מיליון דולר
 הכנסות:  791,726,541 דולר
 הכנסות באתר מוג'ו:   potc5
 סרט קודם:  שודדי הקאריביים: זרמים זרים
 סרט הבא:  Pirates of the Caribbean: A Day At The Sea 
 סרטים בסדרה:  קללת הפנינה השחורה תיבה של איש מת סוף העולם
 אתר רשמי
 דף הסרט ב־IMDb
 
שודדי הקאריביים: נקמתו של סלזאר (באנגלית: Pirates of the Caribbean: Salazar's Revenge) או שודדי הקאריביים: מתים לא מספרים דבר (באנגלית: Pirates of the Caribbean: Dead Men Tell No Tales) הוא סרט פעולה-הרפתקאות-פנטזיה אמריקאי שיצא לאקרנים בשנת 2017. הסרט מהווה פרק חמישי בסדרת סרטי שודדי הקאריביים.
בדומה לסרטים הקודמים בסדרה, הסרט עוקב אחר עלילותיו של קפטן ג'ק ספארו, שודד ים הרפתקן בגילומו של ג'וני דפ. את הסרט מביימים הבמאים הנורווגיים יואכים רונינג ואספן סאנדברג על פי תסריט של ג'ף נתנזון עם ג'רי ברוקהיימר ששימש כמפיק. בסרט כיכב אנסמבל שחקנים: ג'וני דפ, קווין מקנלי, אורלנדו בלום, ג'פרי ראש, סטיבן גראהם, מרטין קלבה, קאיה סקודלריו, ברנטון ת'ווייטס וחאווייר ברדם בתור הנבל, קפטן סלאזר.
ההפקה יצאה לדרך בשנת 2011. הצילומים החלו בינואר 2015 בקווינסלנד שבאוסטרליה והושלמו ביולי אותה שנה, לאחר 95 ימי צילומים. הסרט יצא לאקרנים ב־26 במאי 2017 ב־2D,‏ 3D, דיסני דיגיטל 3D וב־IMAX.
עלילת הסרט

שלוש עשרה שנה לאחר הקרב במערבולת שיצרה קליפסו, הנרי טרנר בן ה-12 עולה על ההולנדי המעופף ומודיע לאביו, ויל, שהקללה המאפשרת לקפטן ההולנדי המעופף לעלות ליבשת אחת לעשור, יכולה להישבר באמצעות קלשונו של פוסידון. הנרי מתכוון לגייס את קפטן ג'ק ספארו שיעזור במציאת הקלשון, אך ויל מאמין שזה בלתי אפשרי ומורה להנרי לעזוב. ויל וההולנדי נעלמים אז לים, אך הנרי נשבע למצוא את ג'ק והקלשון.
תשע שנים מאוחר יותר, הנרי הוא ימאי בצי המלכותי. הספינה מפליגה אל משולש השטן העל טבעי ונקלעת אל הריסתה של מרי השקטה, שצוות הרוחות שלה בראשות צייד הפיראטים הספרדי, קפטן ארמנדו סלזאר, תוקף וחס על חייו של הנרי כדי שיוכל להעביר מסר לג'ק. בסנט מרטין, אסטרונומית צעיר בשם קרינה סמית' נידונה למוות על כישוף, אך בורחת ונפגשת עם ג'ק כשהוא וצוותו מתכננים שוד בנק. ג'ק מחליף את המצפן שלו תמורת משקה, והבגידה במצפן משחררת את סלזאר וצוותו ממשולש השטן. קרינה לומדת שהנרי מחפש את מקום המחבוא של הקלשון ומציעה לו לעזור להציץ יומן של אביה האלמוני. קרינה וג'ק עוצרים את תהליך ההוצאה להורג, אך הם בורחים בעזרת צוותו של הנרי וג'ק, ומפליגים על ספינת השחף הגוסס. קרינה מפענחת את הרמזים ביומן ומגלה שהכוכבים יובילו לאי בו מוחבא הקלשון.
בינתיים, קפטן הקטור ברבוסה שומע מצוות הפיראטים כי הקפטן סלזאר הרג כמה פיראטים בים ומשמיד את הצי של ברבוסה. ברבוסה מנהל עמו משא ומתן ומציע לעזור במציאת ג'ק ולומד שהקלשון יכול להוביל אותו ל"אוצר". סלזאר מסכים ורוצה לנקום בג'ק. סלזאר רודף אחר השחף הגוסס, מכריח את ג'ק, הנרי וקרינה לברוח לאי ומגלה כי הצוות של סלאזר אינו יכול לעלות על היבשה. ברבוסה מתחבר עם ג'ק, מחזיר את המצפן ומחזיר את הפנינה השחורה הממוזערת לגודלה המקורי (לאחר שהוקטנה על ידי שחור הזקן בעלילת "זרמים זרים"). הם ממשיכים במסעם לאי, כאשר ברבוסה לוקח שוב את הפיקוד על הפנינה השחורה. במהלך ההפלגה, ג'ק וברבוסה מבינים שקרינה היא בתו האבודה של האחרון.
הפנינה מתקרבת לאי הקלשון ומתחמקת מספינת מלחמה של הצי המלכותי עד שהיא נהרסת על ידי אונית מרי השקטה לפני שהפנינה עולה על שרטון האי. ג'ק, ברבוסה וקרינה משתמשים בקסמי האי כדי לחלק את האוקיינוס ולפתוח שביל לקלשון שבקרקעית האוקיינוס. סלזאר לוכד את הנרי ומכריח אותו ללכת לקרקעית האוקיינוס ולתפוס את הקלשון. ברגע שהוא עושה זאת, הנרי מקבל את גופתו בחזרה וג'ק מסיח את דעתו של סלזאר, מה שמאפשר להנרי להשמיד את הקלשון, לשבור את כל הקללות על הים ולהחזיר את הצוות של סלאזר לחיים. עם זאת, הים המפוצל מתחיל להתמוטט לתוך עצמו. הפנינה מורידה עוגן שלה כדי להעלות את הקבוצה למקום מבטחים, אבל סלאזר רודף אחריהם, עדיין משתוקק להרוג את ג'ק. קרינה מבינה שברבוסה הוא אביה כשהיא מזהה קעקוע על זרועו הזהה לכיסוי היומן. ברבוסה מקריב את עצמו כדי להרוג את סלזאר ומאפשר לאחרים לברוח.
זמן מה לאחר מכן, הנרי וקרינה מגיעים לפורט רויאל, שם מופיע ויל, חופשי מעול ההולנדי המעופף. אשתו, אליזבת סוואן, מופיעה כעבור רגעים ומשפחת טרנר מתאחדת מחדש. הנרי וקרינה מתנשקים. ג'ק מתבונן מסיפון הפנינה השחורה לפני שהפליג לאופק, לאחר שהתקבל על ידי צוותו כקפטן שלהם, בעודו מאמץ את הקוף של קפטן ברבוסה.
בסצנה שלאחר הכתוביות טרנר חולם חלום בו נראית צלליתו של דייוי ג'ונס, ואחרי החלום נשארת שלולית, רמז לכך שג'ונס יחזור בסרט הבא.
צוות שחקנים ודמויות

מלמעלה למטה: ג'וני דפ, ג'פרי ראש וקווין מק'נלי
ג'וני דפ - קפטן ג'ק ספארו.
אנתוני דה לה טורה - הנרי טרנר בצעירותו
ג'פרי ראש - קפטן הקטור ברבוסה, אביה הביולוגי של קארינה.
ברנטון ת'ווייטס - הנרי טרנר, בנם של ויליאם ואליזבת. מתאהב בקארינה.
קאיה סקודלריו - קארינה סמית'/ברבוסה, בתו הביולוגית של הקטור. מתאהבת בהנרי.
קווין מקנלי - ג'ושאמי גיבס
אורלנדו בלום - קפטן ויליאם טרנר
סטיבן גראהם - סקראם
מרטין קלבה - מרטי
חאווייר ברדם - קפטן ארמנדו סלזאר, הנבל הראשי של הסרט, אויב ותיק של ספארו ומנהיג של צוות הרוחות שלו, אשר נחוש בדעתו להרוג את כל שודדי הים החיים.
פול מקרטני - ג'ק ספארו, דודו של ג'ק ספארו עם אותו שם
קירה נייטלי - אליזבת סוואן־טרנר
בן או'טול - חייל בריטי
הפקה > פיתוח

חברת וולט דיסני הצהירה כי תסריטאי הסרט הרביעי טרי רוסיו נשכר לכתוב את התסריט לסרט החמישי עם התסריטאי־שותף שלו טד אליוט, אך אליוט פרש מהעבודה על התסריט.
ג'וני דפ אישר כי ישתתף בצילומי הסרט אם "התסריט יהיה טוב ומהנה". באוקטובר 2011, המפיק ג'רי ברוקהיימר אישר כי הוא עובד על תסריט עבור הסרט החמישי בסדרה. עקב ההצלחה הפיננסית של הסרט הרביעי בסדרה, במאי הסרט רוב מרשל היה אמור לשוב לביים גם את הסרט החמישי וביולי 2011 אף דווח כי ג'וני דפ חתם על חוזה לגילום דמותו של ג'ק ספארו בסרט נוסף. על פי דיווחים שונים, מפיקים מחברת דיסני טענו כי אורלנדו בלום ישוב לגלם את דמותו של וויל טרנר בסרט החמישי. אך אף הצהרה שכזו לא נשמעה מפי השחקן. במרץ 2013 התפרסם שבין השחקנים יהיה גם חבר להקת הביטלס, פול מקרטני.
באוגוסט 2012 הדיווח לפיו דפ חתם על חוזה לסרט חמישי אושר רשמית, כאשר ג'וני דפ חתם על חוזה לגילום דמותו של ספארו בסרט ההמשך ובנובמבר 2012 הספינה "נקמת המלכה אן", ששימשה לצילומי החוץ של הספינה "הפנינה השחורה" הועברה מלונג ביץ', קליפורניה להוואיי, היכן שנערכו גם צילומי הסרט הרביעי בסדרה.
הפקה > טרום־הפקה

ב־14 בינואר 2013, אולפני וולט דיסני וג'וני דפ, אישרו כי הפקת הסרט החמישי בסדרה יצאה לדרך, והסרט צפוי לצאת לאקרנים ב־10 ביולי 2015. ב־9 במאי 2013 אתר האינטרנט Deadline.com דיווח כי פרדריק בונד, רופרט סאנדרס, יואכים רונינג ואספן סאנדברג מועמדים לביים את הסרט הצפוי, ב־29 במאי אותה שנה אושר כי הבמאים הנורווגיים, רונינג וסאנדבג יביימו את הסרט החמישי בסדרה וההפקה תצא לדרך בינואר 2014. באוגוסט 2013 נחשף שמו המלא של הסרט החמישי בסדרה: "שודדי הקאריביים: המתים אינם מדברים", שזכה בעברית לשם אחר. בספטמבר 2013 חברת וולט דיסני החליטה לדחות את מועד עליית הסרט לאקרנים לקיץ 2016 וב־28 ביולי 2014 חברת וולט דיסני והמפיק ג'רי ברוקהיימר הודיעו כי החליטו לדחות את מועד עליית הסרט לאקרנים ל־7 ביולי 2017.
הפקה > צילומים וליהוק

צילומי הסרט החלו באפריל 2015, לאחר שממשלת אוסטרליה הסכימה להעניק סבסוד להפקה, שחלק ממנה נערך באוסטרליה במשך חמישה חודשים. בינואר 2015 החלה בניית סט צילומים בהינטרלנד, בחוף הזהב שבקווינסלנד, אוסטרליה.
לצד הבמאים יואכים רונינג ואספן סאנדברג, נשכרו גם ג'ף נתנזון וטרי רוסיו לכתוב את התסריט לסרט. דיסני אישרו כי כריסטוף ואלץ נשקל לגלם את הנבל בסרט, אך השחקן פרש לבסוף בשל עומס בלוח הזמנים שלו ובאוקטובר 2014 פורסם שחאווייר ברדם ניהל מגעים לגילום הנבל בסרט. מלאכת הליהוק נמשכה עד ינואר 2015.
מרבית הצילומים הושלמו כבר ב־8 ביולי 2015, אך רק ב־21 ביולי 2015 הבמאי יואכים רונינג הכריז דרך חשבון הטוויטר שלו שהצילומים הושלמו סופית לאחר 95 ימי צילומים.
הפקה > פוסט פרודקשן ושיווק

החל מיולי 2015 החלה עבודת הפוסט־פרודקשן והוספת האפקטים הוויזואלים הנדרשים, מלאכה שנמשכה עד סוף שנת 2015. בינואר 2016 נודע כי יציאת הסרט הוקדמה בחודשיים ובמקום ביולי 2017 הסרט יצא לאקרנים ב־26 במאי 2017.
עתיד > סרט המשך

ב-4 במרץ 2017 הצהיר הבמאי יואכים רונינג כי "נקמתו של סלזאר" היא רק תחילתה של סדרה חדשה והצביע על כך שזה לא יהיה הסרט האחרון של הזיכיון, וכי ייתכן שייצא לאקרנים סרט שישי בסדרה. בסצנה שלאחר הכתוביות נראים ויל טרנר, אליזבת סוואן ודייווי ג'ונס. בספטמבר 2017, המפיק ג'רי ברוקהיימר ציין כי סרט המשך נוסף עדיין אפשרי אם הסרט ירוויח טוב במהדורות הביתיות.
באוקטובר 2017 אושר הסרט השישי וקאיה סקודלריו אמרה כי היא חתמה על חוזה לחזור לגלם את דמותה. זמן קצר לאחר מכן נשכר רונינג לביים את סרט ההמשך.
באוגוסט 2018 דווח כי הסרט השישי עדיין נמצא בפיתוח עם טרי רוסיו שהוחזר לכתיבת התסריט. בתחילת 2020 החלו שוב שיחות על הפקת סרט שישי, כאשר דפ היה אמור לשוב לגלם את ג'ק ספארו. ברם מאוחר יותר, על פי הדיווחים דיסני חסמה כל אפשרות שדפ יחזור לזיכיון. במאי 2020 דווח כי האולפנים שוקלים ללהק את קארן גילאן לגלם תפקיד מוביל, בעוד שברוקהיימר העיר כי הטיוטה הראשונה של התסריט לסרט השישי תושלם בקרוב.
עם זאת, באפריל 2022, במהלך המשפט בין ג'וני דפ לאמבר הרד, דפ חשף כי אין לו כוונה לשוב לזיכיון, תוך שהוא מציין את יחסיו המתוחים עם דיסני לאחר שהסירו אותו מהפרויקט עוד לפני שניתן פסק דין במשפט.
בפברואר 2023, אורלנדו בלום הביע עניין לשוב לתפקיד וויל טרנר בסרט השישי. חודש לאחר מכן, קירה נייטלי הסבירה ל-Entertainment Tonight מדוע לא תשוב לזיכיון; כשנשאלה אם תצטרף שוב לצוות, היא התבדחה: "ומה לגבי אליזבת' סוואן? היא הפליגה משם בצורה מושלמת. אם תהיה לה אפשרות, אולי היא תחזור להרפתקה האחרונה". במקביל, המפיק ג'רי ברוקהיימר חזר והביע את רצונו לשלב את דפ בסרט ההמשך.
ביולי 2023 דווח כי דפ ריכך את עמדתו והוא מוכן לשוב לזיכיון, "אם זה יהיה הפרויקט הנכון". באוגוסט, קרייג מייזין חשף כי הציע תסריט לסרט חדש בסדרה לדיסני, אך הסכים לעבוד עליו רק אם יוכל לשתף פעולה עם טד אליוט. לדבריו, דיסני רכשה את התסריט שלהם, אך ציין שהוא היה "מוזר מדי". עם זאת, שביתת איגוד התסריטאים של 2023 עיכבה את הפקת הסרט השישי.
עתיד > אתחול מחדש שבוטל, ספין-אוף

באוקטובר 2018 דווח כי דיסני חיפשה דרכים לאתחל את הזיכיון, מה שהביא לשכירת הכותבים של דדפול (2016) רט ריס ופול ורניק, אף שהמפיק ג'רי ברוקהיימר צפוי היה לחזור להפקה. בינואר 2019 נאמר כי דיסני תוכל לחסוך עד 90 מיליון דולר על ידי אי הכללת דפ מתשלומים העתידיים, אם כי החברה לא אישרה ולא הכחישה את הופעתו של קפטן ג'ק ספארו. בפברואר 2019 ריס וורניק עזבו את הפרויקט ובאוקטובר אותה שנה הוחלפו בקרייג מאזין וטד אליוט ומאז לא דווח על התפתחויות משמעותיות.
ביוני 2020, הוכרז שדיסני מפתחת ספין-אוף בהובלת דמויות נשיות עם כריסטינה הודסון שכותבת את התסריט ומרגו רובי בתפקיד הראשי. הסרט תוכנן להיות נפרד מהסרט השישי שנמצא בפיתוח. ג'רי ברוקהיימר נשכר לשמש כמפיק.
במרץ 2024, ברוקהיימר הצהיר כי הסרט השישי יהיה אתחול מחודש של הזיכיון. עם זאת, כעבור חודשיים הוא הביע תקווה לראות את ג'וני דפ חוזר.
ב-20 במאי 2024, ברוקהיימר סיפק הבהרה נוספת לגבי עתיד הסדרה. בריאיון ל-Entertainment Weekly, הוא אישר כי שני סרטים שונים נמצאים בפיתוח: הראשון הוא אתחול מחודש שייכתב על ידי התסריטאי ג'ף נתנזון, והשני הוא הסרט בכיכובה של מרגו רובי, שייכתב על ידי כריסטינה הודסון. לדבריו, הוא מקווה ששני הסרטים יופקו, אך ציין כי דיסני מגלים עניין מיוחד בסרט בהובלת רובי. באשר לאתחול, הוא הדגיש כי לא יכלול דמויות מהסרטים הקודמים, אך הוסיף כי הוא מקווה שדפ יעשה הופעה בו.
הערות שוליים

↑  דנה קסלר, ‏ברקע הסקנדלים: ג"וני דפ משיק סרט חדש מסדרת "שודדי הקאריביים", באתר מעריב אונליין, 21 במאי 2017
↑  Jerry Bruckheimer Talks Lone Ranger Cuts, Pirates 5, ההוליווד ריפורטר
↑  Walt Disney Studios Motion Pictures Announces New Release Dates!
↑  שודדי הקאריביים 5 באתר imdb
↑  ‘Pirates of the Caribbean 5′ Gets an Official Title
↑  'Pirates of the Caribbean 5' Full Title Revealed
↑  More Photos from the Pirates of the Caribbean 5 Set
↑  Javier Bardem in Talks for Villain Role in 'Pirates of the Caribbean 5'
↑  Pirates Of The Caribbean 5 Happening, Using Money David Fincher Didn't Want
↑  That's a wrap on Pirates of the Caribbean: Dead Men Tell No Tales! Thank you #australia #pirates5
↑  Stephanie Watel, Orlando Bloom Eager to Return as Will Turner for Pirates of the Caribbean 6, MovieWeb, ‏2023-02-20 (באנגלית)
↑  Would Pirates of The Caribbean’s Orlando Bloom Return To The Franchise?, Yahoo Entertainment, ‏2023-02-20 (באנגלית אמריקאית)
↑  Alexandra Hurtado, Orlando Bloom on Final Season of 'Carnival Row'—and Possibly Revisiting 'Pirates of the Caribbean', Parade, ‏2023-02-17 (באנגלית)
↑  Keira Knightley Reacts to Returning to 'Pirates' Franchise (Exclusive), Entertainment Tonight (באנגלית אמריקאית)
↑  Johnny Depp still wanted as Captain Jack Sparrow by Pirates of the Caribbean producer, uk.movies.yahoo.com, ‏2023-03-15 (באנגלית בריטית)
↑  Lisa Respers France, Jerry Bruckheimer would ‘love’ to have Johnny Depp back in ‘Pirates’ franchise, CNN, ‏2022-12-20 (באנגלית)
↑  Kofi Outlaw, Johnny Depp Reportedly Open to Working With Disney Again, ComicBook.com, ‏2023-07-06 (באנגלית אמריקאית)
↑  Jordan Riefe, Craig Mazin has next season's 'Last of Us' in his head. If only the strike would settle, Los Angeles Times, ‏2023-08-19 (באנגלית אמריקאית)
↑  Gene Maddaus, Johnny Depp: Disney Wanted to Cut Ties on ‘Pirates of the Caribbean’ ‘To Be Safe’, Variety, ‏2022-04-20 (באנגלית אמריקאית)
↑  Adele Ankers-Range, Pirates of the Caribbean Producer Confirms Franchise Is Getting a 'Reboot' With Sixth Movie, IGN, ‏2024-03-26 (באנגלית)
↑  Jerry Bruckheimer on 'Top Gun 3', 'Pirates' Reboot and Brad Pitt Formula 1 Racing Flick (Exclusive), Entertainment Tonight (באנגלית אמריקאית)
↑  'Pirates of the Caribbean' producer says reboot, Margot Robbie film look promising, EW.com (באנגלית)
| שודדי הקאריביים |
| --- | --- | --- |
| סרטים | קללת הפנינה השחורה (2003) • תיבה של איש מת (2006) • סוף העולם (2007) • זרמים זרים (2011) • נקמתו של סלזאר (2017) • Tales of the Code: Wedlocked ‏(2011) |  |
| דמויות ושחקנים | ג'ק ספארו • הקטור ברבוסה • וויליאם טרנר • אליזבת' סוואן • ג'ושאמי גיבס • דיווי ג'ונס • שחור הזקן • טיה דאלמה |  |
| שונות | מתקן שעשועים • ג'רי ברוקהיימר • גור ורבינסקי • רוב מרשל |  |
ג'וני דפ על הסט בקווינסלנד, אוסטרליה. יוני 2015.
עינת גיל-צובארי

| --- | --- |
גיל-צובארי, 2018
גיל-צובארי, 2018
 מדינה:  ישראל 
 השתייכות:   משטרת ישראל
 דרגה:   ניצב
 תפקידים בשירות
 דוברת המטה הארצי  ראש מחלקת שיטור קהילתי  ראש חטיבת האבטחה  ראש אגף משאבי אנוש
 
עינת גיל-צובארי (נולדה ב-1969) היא קצינת משטרה ישראלית בדימוס בדרגת ניצב, שירתה כראש אגף משאבי אנוש.
ביוגרפיה

גיל–צובארי שירתה כקצינת חינוך וראש מחלק נוער בתחנת המשטרה ברמלה, במהלך פעילות מבצעית נורתה על ידי עבריין ונפגעה ממספר קליעים. שימשה בתפקיד דוברת מרחב שפלה, דוברת אגף התנועה ודוברת מחוז דרום. ב-2007 מונתה לדוברת משטרת ישראל. שירתה כקצינת אגף קהילה ומשמר אזרחי במחוז מרכז. בהמשך שימשה ראש מחלקת שיטור קהילתי באגף שיטור וביטחון. ביולי 2016 מונתה לראש חטיבת האבטחה והרישוי בדרגת תת-ניצב.
בפברואר 2019 הועלתה לדרגת ניצב ומונתה לראש אגף משאבי אנוש. בדצמבר 2020 הודיעה על פרישתה מהמשטרה. היא סיימה את כהונתה בפברואר 2021.
חיים אישיים והשכלה

גיל-צובארי היא תושבת סביון, נשואה ואם לארבעה, בוגרת תואר ראשון בקרימינולוגיה ותואר שני בחינוך. היא בוגרת תוכנית המנהיגות של קרן וקסנר.
הערות שוליים

↑  הזוועה ברמלה: הפדופיל הודה ב-21 מקרים נוספים, באתר וואלה, 6 באוגוסט 2000
↑  עמוד הפייסבוק של גלעד ארדן
↑  ליאור ליברובסקי, אחד מכתבי המטה הארצי: "מערכת היחסים ביניהם היתה קשה, וחוץ מאשר ללכת מכות - הכל קרה, כולל גידופים"; המטה הארצי: "בימים הקרובים ימ, באתר ביזפורטל, 14 בינואר 2008
↑  מינויים חדשים בצמרת המשטרה, אתר משטרת ישראל, 4 ביולי 2016
↑  מינויים חדשים לתפקידים בכירים במשטרת ישראל, אתר משטרת ישראל, 24 בפברואר 2019
↑  משה נוסבאום, ‏אחרי מינוי המפכ"ל: ניצבים פורשים מהמשטרה, באתר ‏מאקו‏, 21 בדצמבר 2020
חול

ערך זה עוסק בגרגירים קטנים של אבן או סלע. אם התכוונתם למשמעות אחרת, ראו .
דיונות חול בבקעת עובדה
גרגירי חול בהגדלה פי 150
דיונת חול קטנה בחוף הים
חול הוא חומר גרגרי המורכב מתוצרי בליה של סלעים ושאריות מינרליות של בעלי חיים.
לפי אחד המקורות, חלקיק חול נמצא בטווח גודל שבין 0.06 מילימטר ל־2.1 מילימטר, אך קביעה זו אינה מוחלטת. לפי מקור אחר, הגודל הוא 0.02-2 מ"מ. חלקיק גדול יותר נקרא חצץ והוא יכול להגיע עד לגודל של 64 מ"מ. לעומת זאת, חלקיקים דקים יותר נקראים טין.
היווצרות החול

קרום כדור הארץ עשוי סלעים ומרבצי מינרלים. תהליכי בליה, הנגרמים על ידי גשם, רוח, קיפאון והפשרה, פועלים על חלקים חשופים של הקרום, וגורמים להתפוררותם. תוצרי ההתפוררות ממשיכים לעבור תהליכי בליה, וגם הסעה על ידי זרמי מים, בדרך כלל אל הים או מקווי מים אחרים. הפעולה המצטברת של בליה והסעה יוצרים את גרגרי החול. ככל שהגרגרים הללו מוסעים רחוק יותר ממקום היווצרותם, כך הם נשחקים יותר, קטֵנים ומתעגלים. גרגרים כבדים יותר, של מתכות, שוקעים בנחלים בעלי זרימה איטית ויוצרים משקעים יקרי ערך. כך נוצרו מרבצי הזהב באלסקה, פלטינה באורל, בדיל במלזיה, תאילנד ואינדונזיה ויהלומים בקונגו ואנגולה. החלקיקים הרכים מתפוררים ומפסיקים להוות חלק מהחול. גרגרי החול המוסעים נשחקים גם עקב ההתחככות בסלעים ובגרגרי החול שסביבם. כאשר החול מגיע לים או לאוקיינוס, תהליך השחיקה נמשך. בסופו של דבר, החול נסחף על ידי הגלים, ושוקע בחוף.בחופים בעלי שיפוע מתון או מבנה שטוח, גרגרי החול יהיו קטנים, משום שהגלים מרבים לגלגל אותם ויש שחיקה מתמדת. לפעמים המסע של החול נמשך במחזור עונתי. בחופי דרום קליפורניה, גלים חורפיים, בעלי אנרגיה גבוהה, סוחפים את החול מהחוף אל האוקיינוס ואילו הגלים המתונים של הקיץ מחזירים חול מהמים אל החוף.
יש גם חולות שמוסעים על ידי הרוח, כמו חולות מדבר נמיב, אשר מקורם בנהר אורנג', בדרום אפריקה. באופן כללי, באזורים בהם שורר יובש קיצוני, החול מוסע על ידי הרוח ויוצר דיונות.
למרות הרושם שבמדבר החול הוא הרכיב הדומיננטי של הקרקע, המצב איננו כזה. במדבר סהרה רק 15% מהשטח מכוסה בחולות, ואילו 70% מהשטח - סלעים חשופים.
חול נוצר גם בים ובאוקיינוס, מבליה של אבן גיר. אלה סלעי משקע ממקור אורגני, ונוצרו מהרבדה של יצורים מתים, רובם מיקרוסקופיים, במשך 500 מיליוני השנים האחרונות.
מקור, הרכב וצבע

הרכב החול משתנה בהתאם למקורו. החול הנפוץ ביותר נוצר בבליה של סלעי גרניט יבשתיים והמרכיב העיקרי בחול כזה הוא צורן דו-חמצני, הנמצא לרוב בצורת קוורץ. בנוסף, יש בו גם פצלת שדה וגם נציץ (מיקה). גרגרי הקוורץ הם חסרי צבע, אך מעט תחמוצת ברזל מסתפחת אל הקוורץ והצבע השולט בחול זה יהיה צבע בז'. בין גרגרי הקוורץ יש גם גרגרים חומים של פצלת שדה וגם גרגרים כהים של מתכות כבדות. פצלת שדה ונציץ רכים מקוורץ וככל שהחול מוסע רחוק יותר ממקום היווצרו, כך מרכיבים אלה נשחקים לאבק דק ואינם תורמים עוד לצבע. לכן, החול המוסע למרחק הופך לבהיר יותר. חולות שמקורם בשחיקה של סלעים וולקניים ימיים הם עשירים בבזלת ואינם מכילים קוורץ. צבעם של אלה נע בין אפור לשחור, ונוצרים בעיקר באיים געשיים. לדוגמה, ניתן למצוא אותם בחופי הוואי וסנטוריני. סוג חול נוסף הקשור לפעילות וולקנית הוא תוצר בליה של הזכוכית הגעשית אובסידיאן והוא בעל צבע שחור. חולות אדומים נוצרים מבליה של סלעים ממקור וולקני, עשירים בברזל. בחופים ירוקים, מקור צבע החול הוא במינרל אוליבין. חול המורכב מסידן פחמתי הוא השני מבחינת התפוצה בכדור הארץ. מקורו בבליה של סלעי משקע, בעיקר אבן גיר, וצבעו לבן. בקרבת חופים נוצר חול לבן גם מבליה של קונכיות וחלקים קשים אחרים של יצורים ימיים. חלקים אלה נשטפים לחוף והגלים המתנפצים שוברים ושוחקים אותם עד הגיעם לגודל של גרגרי חול. גם חול זה עשוי סידן פחמתי. בחופים הצמודים לשוניות האלמוגים, פעילות דגי התוכינון תורמת להיווצרות חול לבן. הדגים הללו מגרדים את האלמוגים וניזונים מהאצות שעל פניהם, אך גם נוגסים באלמוג עצמו. אחרי ששרידי האלמוגים עוברים את מערכת העיכול של הדג, החומר הטחון נפלט כחול. יש גם חול הנוצר משאריות של יצורים חד תאיים, הנקראים פורמיניפרה. באזור ברמודה חיים פורמיניפרה בעלי מעטה ורוד, ולכן צבע החול בחופי אלה הוא ורוד. במקומות מסוימים יש חול שמכיל גבס, אך הוא נדיר יחסית.
שימושי החול

חול הוא אחד המרכיבים העיקריים בבטון, טיח וטיט. חול קוורץ טהור מהווה מרכיב עיקרי בתעשיית הזכוכית ואף בגלזורות, המשמשות בקדרות. בתעשיית הצבעים מוסיפים חול כדי ליצור צבעים עם טקסטורה וצבעים עם אפקט נוגד החלקה. יצור סיליקון עבור שבבים לתעשיית האלקטרוניקה צורך גם הוא חול קוורץ. חול הוא מרכיב חשוב בהפקת נפט וגז בשיטת סידוק הידראולי ממרבצים שניצולם לא היה מוצדק כלכלית עד פיתוח שיטה זו. חול משמש להכנת תבניות ליציקת מתכות. חול עם חימר ותוספות אחרות משמש להכנת לבנים. חול בכמויות ענק, שימש לבנית איים מלאכותיים במפרץ הפרסי.
שקי חול משמשים להגנה מפני שיטפונות ומפני כדורי רובים. השקים ניתנים להעברה בקלות ממקום למקום ואפשר למלא אותם בחול מקומי. קרקע חולית היא בית גידול אידיאלי ליבולים כמו אבטיחים ובוטנים. קרקע חולית אף מועדפת לפיתוח משקי חלב, הודות ליכולות הניקוז המצוינות שלה.התזת חול (SandBlasting) משמשת לניקוי והברקה. חול נחוץ גם למערכות שונות של סינון מים. משטחי חול משמשים להפגה, בכדורגל חופים ובבנית ארמונות חול.
סכנות החול

פועלים החשופים לחול נדרשים להשתמש באמצעי הגנה למניעת נשימה של החול. בשנים האחרונות היו מספר מקרי תביעה משפטית מצד פועלים שחלו ב צורנת ובמחלות ריאה אינטרסטיציאליות שנגרמו משאיפה של חלקיקי צורן דו-חמצני.
אנשים נפצעו קשות ואף מתו, לאחר שחפרו מערות בדיונות גדולות או בגבעות חול והמערה התמוטטה עליהם.
משבר החול

המים הם המשאב המנוצל ביותר והחול שני להם. חול המדבריות איננו מבוקש לצורכי בנייה, בגלל מבנהו העגול, אשר מונע אחיזה ברכיבים אחרים בתערובת הבטון או הטיט. החול המועדף בבנייה נכרה מנחלים ונהרות. חול נכרה גם בימים ובאוקיינוסים, וכן בחופים של כל גופי המים. עקב הבנייה המסיבית בתקופתנו, הצורכת כמויות עצומות של בטון וזכוכית, יש דילדול מהיר של מרבצי החול בכל העולם. דו"ח של האו"ם מציין צריכה של 50 מיליון טונות חול בשנה. דובאי נאלצה לייבא חול מאוסטרליה לבנית בורג' חליפה, אחרי שנגמרו הרזרבות שלה, בבנית אי הדקלים (אנ') באי מלאכותי זה היה שימוש בכמות של 186.5 מיליון מטרים מעוקבים של חול. צריכת החול, העולה בהתמדה, יוצרת בעיות אקולוגיות, חברתיות וכלכליות בו זמנית. כריית החול מאפיק הנחלים גורמת לסכנת קריסה של הגשרים ולשינויים באדמה החקלאית סביב הנחלים הללו. כריית החול בחופים חושפת אותם לנזקי הגלים, כריית החול בים פוגעת בכל מארג היצורים הימיים ומכאן גם בדגה. מקרה קיצוני הוא שקיעת הדלתה של הנהר מקונג והמלחת חופיה בעקבות כריית החול. גידול האורז באזור זה סיפק מזון למחצית מאוכלוסיית וייטנאם. ההערכות הן ש-500,000 איש יצטרכו לעזוב את האזור. ה"מאפיה" של החול, המלווה בתופעות אלימות קשות, מהווה בעיה חברתית שנוצרה עקב הדרישה המתמדת לחול והאפשרות לצבירת רווחים גבוהים מכרייה ומסחר לא חוקיים במשאב זה, ההולך ופוחת.
מבט לעתיד

המצב המדאיג של מלאי חול הבנייה בעולם גרם לחיפוש פתרונות חליפיים. אחד מהם הוא שימוש בחול מדברי, עם תוספות שונות. בשלב הנוכחי, החומר מתאים למבנים ארעיים. לאחר פרק זמן מסוים יש למחזר את חומר הגלם של המבנה או לתת לו להתפרק באופן טבעי  נבדקות גם אפשרויות של טחינת סלעים או טחינת חימר שרוף. זה האחרון מקובל מאד, אך אין להשתמש בו לעבודות חוץ, משום שהוא מתפרק בהשפעת אוויר ולחות.סלעים טחונים נותנים פתרון טוב יותר, כאשר תכונות המוצר בתערובות בטון עולות אפילו על אלו של החול עצמו. חומרים אחרים המועמדים להחליף את החול בשימוש בבנייה הם: שאריות מייצור ברזל ופלדה, אפר של תחנות כוח מופעלות בפחם ואבקת שאריות זכוכית שטוחה. כל החומרים הללו ניתנים לשימוש כתחליף רק לחלק מהחול. התחליף הנראה כמבטיח ביותר מבחינה אקולוגית הוא טחינה דקה של שאריות מבנים שעברו הריסה, על כל מרכיביהם. פתרון כזה גם מקטין את נפח הפסולת ממבנים כאלה וגם ניתן להשתשמש בו לחסכון של עד 50% מנפח החול הנחוץ.
גלריה

חול ורוד מברמודה
חול וולקני שחור מסנטוריני
חול מיצורים ימיים בארובה
חול אוליבין מהוואי
גרגרי חול בהגדלה דרך מיקרוסקופ. גודל כל גרגר הוא 0.2–0.5 מילימטר
ראו גם

סידוק הידראולי
חול טובעני
אבן חול
סופת חול
חול מזמר
איש החול
חולית
הנפשת חול
חול צהוב
הבהלה לזהב (קליפורניה)
הבהלה לזהב (קלונדייק)